RESOLUCIÓN do 17 de decembro de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da proposta de modificación dos acordos marco para o persoal funcionario e laboral fixo do Concello de Vilanova de Arousa.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 02/02/2004

Vista a proposta de modificación dos acordos marco para o persoal funcionario e laboral fixo do convenio colectivo do Concello de Vilanova de Arousa, con nº de código 3603152, que tivo entrada nesta delegación provincial o día 24-11-2003, subscrito en representación da parte económica por unha representación do concello e da parte social polos delegados de persoal do concello, con data 14-11-2003, e aprobado polo Pleno do concello con data do 28-10-2003. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores; Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, e de conformidade co disposto no artigo 36 (na súa nova redacción dada pola Lei 7/1990, do 19 de xullo) da Lei 9/1987,
do 12 de xuño, de órganos de representación, determinación das condicións de traballo e participación do persoal ó servicio das administracións públicas, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 17 de decembro de 2003.
Joaquín Macías Sánchez
Delegado provincial de Pontevedra
Concello de Vilanova de Arousa
Eu, María Rosa Leiro Conde, secretaria accidental do Concello de Vilanova de Arousa, certifico que o Pleno da Corporación Municipal, en sesión ordinaria que tivo lugar o día 28 de outubro de 2003, entre outros, adoptou o seguinte acordo, que transcrito literalmente di:
«7º Proposta de modificación dos acordos marco para o persoal funcionario e laboral fixo deste Con
cello de Vilanova de Arousa. Dáse lectura ó dictame da comisión informativa, que é como segue:
«Celebrada unha reunión cos delegados de persoal, dos funcionarios e dos contratados como persoal laboral fixo, polos representantes do grupo de Goberno, chegouse a un acordo de modificación dalgúns puntos concretos, que logo se dirán, dos citados convenios colectivos.
En consecuencia, esta presidencia proponlle á comisión informativa que teña a ben dictaminar favorablemente o asunto, propoñéndolle ó Pleno da corporación a adopción do seguinte acordo:
1º Modificación puntual dos acordos marco do persoal funcionario e laboral fixo.
a) No artigo 9º créase un novo epígrafe, o número 3, que quedará redactado do seguinte xeito:
Os días 22 de maio (Santa Rita), en relación cos funcionarios e persoal laboral fixo, e o 2 de outubro (Anxos Custodios), para os funcionarios da Policía local, non serán laborables, agás un retén, tanto nas oficinas como na Policía local. Non obstante, o horario correspondente a estes días será recuperado ó longo do ano, cos incrementos nos horarios que sexan precisos.
b) Ó artigo 12º engádeselle un novo epígrafe, co seguinte texto:
O Pleno da corporación, e con efectos do 1-1-2004, acorda incrementa-lo complemento específico de tódalas prazas do cadro de persoal funcionario, na cantidade de 30 euros mensuais, e na mesma contía o complemento equivalente ó específico a tódalas prazas do cadro de persoal laboral fixo equiparado.
c) O punto 9 do artigo 12º substituirase polo seguinte:
De acordo co disposto pola Resolución do 2 de xaneiro de 2002, o aboamento da quilometraxe en asuntos oficiais, tanto para automóbiles coma para motocicletas, será o de 0,168283 euros/km para automóbiles e 0,069116 euros/km para motocicletas. Non obstante, de se publicar unha nova resolución ou outra disposición ó respecto, serán de aplicación inmediata os novos importes que estas establezan.
d) Na relación anexa, relativa ó vestiario do persoal, o epígrafe final, que substituirá o existente, quedará redactado do seguinte xeito:
O vestiario de traballo, tanto de persoal funcionario coma de laboral fixo, non terá que ser devolto cando se entregue un novo vestiario.
2º Deberase levar a cabo a tramitación necesaria para a vixencia e entrada en vigor das modificacións que se acordan».
Finalizada a lectura, formula preguntas o concelleiro do PSOE, Juan Antonio Portas, que son aclaradas pola Presidencia.
Sometida a proposta a votación, acadouse o resultado seguinte:
Votos a favor: 4 (sres. Portas Blanco, Hermida Prado, Baulde Acha e presidente).
Votos en contra: ningún.
Abstencións: 2 (sres. Álvarez Eirea e Portas Acha).
A comisión informativa, en consecuencia, dictamina o asunto favorablemente, propoñéndolle ó Pleno que teña a ben adoptar acordo nos mesmos termos da proposta da presidencia.
Nunha primeira quenda de intervencións, Juan Antonio Portas di estar de acordo coa proposta da Presidencia e pregunta qué quere dicir isto do incremento do complemento específico, pois na comisión informativa falouse dun plan de pensións, polo que se duplicaría o incremento. Por outra banda, di que a solicitude estaba feita desde o ano 2001 e pregunta por qué non se trouxo a Pleno antes.
Ricardo Nogueira, concelleiro do BNG, di que no que se refire o concelleiro do PSOE, que ten razón, pois vese unha certa tacañería e debería se-lo incremento con efectos retroactivos e non como di o dictame, a partir da aprobación do novo orzamento, con efectos do 1-1-2004.
A continuación, José Juan Durán, concelleiro portavoz e delegado de Persoal, manifesta que os efectos do complemento serán desde o 1 de xaneiro de 2002.
Sometido o asunto a votación, acádase o seguinte resultado:
Votos a favor: 15 (9 do PP, 4 do PSOE e 2 do BNG).
Votos en contra: ningún.
Abstencións: ningunha.
En consecuencia, o Pleno da corporación, por unanimidade, acorda:
1º Modificación puntual dos acordos marco do persoal funcionario e laboral fixo.
a) No artigo 9º créase un novo epígrafe, o número 3, que quedará redactado do seguinte xeito:
Os días 22 de maio (Santa Rita), en relación cos funcionarios e persoal laboral fixo, e o 2 de outubro (Anxos Custodios), para os funcionarios da Policía local, non serán laborables, agás un retén, tanto nas oficinas como na Policía local. Non obstante, o horario correspondente a estes días será recuperado ó longo do ano, cos incrementos nos horarios que sexan precisos.
b) Ó artigo 12º engádeselle un novo epígrafe, co seguinte texto:
O Pleno da corporación, e con efectos do 1-1-2002, acorda incrementa-lo complemento específico de tódalas prazas do cadro de persoal funcionario, na cantidade de 30 euros mensuais, e na mesma contía o complemento equivalente ó específico a tódalas prazas do cadro de persoal laboral fixo equiparado.
c) O punto 9 do artigo 12º substituirase polo seguinte:
De acordo co disposto pola Resolución do 2 de xaneiro de 2002, o aboamento da quilometraxe en
asuntos oficiais, tanto para automóbiles coma para motocicletas, será o de 0,168283 euros/km para automóbiles e 0,069116 euros/km para motocicletas. Non obstante, de se publicar unha nova resolución ou outra disposición ó respecto, serán de aplicación inmediata os novos importes que estas establezan.
d) Na relación anexa, relativa ó vestiario do persoal, o epígrafe final, que substituirá o existente, quedará redactado do seguinte xeito:
O vestiario de traballo, tanto de persoal funcionario coma de laboral fixo, non terá que ser devolto cando se entregue un novo vestiario.
2º Deberase levar a cabo a tramitación necesaria para a vixencia e entrada en vigor das modificacións que se acordan».
Para que así conste e produza os efectos oportunos, asino esta certificación, de orde e co visto e prace do alcalde-presidente, en Vilanova de Arousa o vinte de novembro de dous mil tres.
A secretaria accidental
Rubricado
Visto e prace
O alcalde
Rubricado
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA